ਨਵਜੀਤ ਕੌਰ ਢਿੱਲੋਂ
ਨਵਜੀਤ ਕੌਰ ਢਿੱਲੋਂ (ਅੰਗ੍ਰੇਜ਼ੀ: Navjeet Kaur Dhillon; ਜਨਮ 6 ਮਾਰਚ 1995) ਇੱਕ ਭਾਰਤੀ ਟਰੈਕ ਅਤੇ ਫੀਲਡ ਐਥਲੀਟ ਹੈ, ਜੋ ਡਿਸਕਸ ਥਰੋਅਰ ਵਜੋਂ ਮੁਕਾਬਲਾ ਕਰਦੀ ਹੈ। ਔਰਤਾਂ ਦੀ ਡਿਸਕਸ ਥਰੋਅ ਸ਼੍ਰੇਣੀ ਵਿੱਚ ਉਸਦੀ ਮੌਜੂਦਾ ਵਿਸ਼ਵ ਰੈਂਕਿੰਗ 46 ਹੈ, ਅਤੇ ਔਰਤਾਂ ਦੀ ਓਵਰਆਲ ਰੈਂਕਿੰਗ ਵਿੱਚ 4165 ਹੈ। ਉਹ 2018 ਦੀਆਂ ਰਾਸ਼ਟਰਮੰਡਲ ਖੇਡਾਂ ਵਿੱਚ ਕਾਂਸੀ ਦਾ ਤਗਮਾ ਜੇਤੂ ਸੀ, ਉਸ ਨੇ 57.43 ਮੀਟਰ ਦੇ ਆਪਣੇ ਅੰਤਿਮ ਥਰੋਅ ਨਾਲ ਅਤੇ 2014 ਵਿੱਚ ਅਥਲੈਟਿਕਸ ਵਿੱਚ ਵਿਸ਼ਵ ਜੂਨੀਅਰ ਚੈਂਪੀਅਨਸ਼ਿਪ ਵਿੱਚ ਤਮਗਾ ਜਿੱਤਣ ਵਾਲੀ ਦੂਜੀ ਭਾਰਤੀ ਬਣ ਗਈ ਸੀ। ਉਸ ਕੋਲ 59.18 ਦਾ ਨਿੱਜੀ ਸਰਵੋਤਮ ਸਕੋਰ ਹੈ। ਢਿੱਲੋਂ ਨੂੰ ਵਿਸ਼ਵ ਜੂਨੀਅਰ ਅਥਲੈਟਿਕਸ ਚੈਂਪੀਅਨਸ਼ਿਪ ਦੇ ਕਾਂਸੀ ਦੇ ਤਗਮੇ ਲਈ ਆਪਣਾ ਨਕਦ ਪੁਰਸਕਾਰ ਪ੍ਰਾਪਤ ਕਰਨ ਲਈ ਦੋ ਸਾਲਾਂ ਤੋਂ ਵੱਧ ਸਮਾਂ ਉਡੀਕ ਕਰਨੀ ਪਈ। ਉਸ ਨੂੰ ਪੰਜਾਬ ਸਰਕਾਰ ਵੱਲੋਂ ਨੌਕਰੀ ਦੀ ਪੇਸ਼ਕਸ਼ ਮਿਲਣ ਦੀ ਉਮੀਦ ਸੀ। ਉਹ ਇਸ ਸਮੇਂ ਇਨਕਮ ਟੈਕਸ ਇੰਸਪੈਕਟਰ ਵਜੋਂ ਨੌਕਰੀ ਕਰ ਰਹੀ ਹੈ।